Agri SA wens OVK geluk met verkiesing | Maroela Media
Agri SA het die Onafhanklike Verkiesingskommissie (OVK) gelukgewens met die suksesvolle nasionale en provinsiale verkiesings wat die afgelope week gehou is.
"Dit is geensins 'n klein taak om so 'n fundamentele demokratiese plig op so 'n groot skaal te bestuur nie. Agri SA wil elke Suid-Afrikaner wat hul reg om te stem uitgeoefen het, bedank," het Omri van Zyl, Agri SA se uitvoerende hoof, Sondag gesê.
"Agri SA werk ten nouste saam met die parlement om ons nasionale verteenwoordigers in te lig oor die verskillende kwessies wat die landbou raak. 'n Nuwe parlement bring nuwe geleenthede om gevestigde verhoudings met die verteenwoordigers van Suid-Afrika verder te versterk. Dit is 'n nuwe parlement met 'n paar nuwe gesigte, maar gelukkig het Agri SA vertroue opgebou en staan ons in 'n gesagsposisie onder LP's sodat ons kan aangaan daar waar ons opgehou het," het hy gesê.
Van Zyl het bygevoeg Agri SA sal voortgaan om hom te beywer vir behoorlike ekonomiese beleid wat die landbou en werkskepping ondersteun. Die organisasie se fokus is op vyf beleidsterreine in landbou, naamlik arbeid en ontwikkeling, plaasveiligheid, handel en ekonomie, natuurlike hulpbronne en grond.
Volgens Van Zyl is daar oor elk van hierdie aspekte kenners wat gereeld met verskeie belanghebbendes, onder wie regeringsbeamptes en LP's, in gesprek tree.
Pietman Roos, Agri SA se hoof van kommunikasie en korporatiewe sake, sê hoewel daar baie fokus op die verkiesing self was, begin die regte werk nou. "Grondwetlike demokrasie behels meer as net stem. Dit gaan daaroor om aktief te praat oor beleidskwessies wat die land raak. Sommige mag dalk dink dat die parlement dikwels net 'n rubberstempel is; dit is beslis nie die geval indien voorspraak op die regte manier benader word nie."
Dierbaar vir woorde!! Hoop hulle kry 'n baie goeie huis!
Skuus? En ek haal aan: " Agri SA het die OVK Gelukgewens met die suksesvolle nasionale en provinsiale verkiesinge wat die afgelope week gehou is."
Met vergunning van Maroela en Herman Toerien:
Daar is nou drie partye in die kamp, die ANC, die OVK en …. Agri SA. Hoe meer terwille kan mens wees, maar dis seker om hul lede te beskerm … hoe sal ek nou weet, so ek raai maar.
Agri SA se benadering is deel van die oplossing vir die uitdagings wat landbou in die gesig staar. Julle skakeling, deelname en gesprekvoering maak belangrike aanduidings sigbaar van wat vir boere voorle en wat boere kan verwag mbt die staat se NDR rigting van veranderinge. Dit word nie net polities uit die duim gesuig en op boere se gevoel gespeel nie. Mooi Agri SA, doen so voort as rolmodelle vir die politici, links, regs en in die middel!